कौडिम्हार। बसपा की लखनऊ में होने वाली सावधान महारैली को प्रभावी बनाने के लिए बसपाइयों ने कमर कस ली है। गुरूवार को बसपा कार्यकर्ताओं ने रामपुर, पयासी का पूरा, कंजिया, पचदेवरा, हथिगहा, मेंडारा, रेरूआ, श्रृंग्वेरपुर, भगौतीपुर, मटियारा, समेत कछार के करीब दर्जन गांवों में जाकर लोगों से महारैली में शामिल होने का अनुरोध किया। बता दें कि 15 जनवरी को लखनऊ में बसपा की सावधान महारैली का आयोजन किया गया है। सांसद कपिलमुनि करवरिया ने बताया कि महारैली में क्षेत्र से हजारों लोगों को ले जाने का लक्ष्य निर्धारित किया गया है।